কর্মযোগ (বই)
কর্মযোগ হল স্বামী বিবেকানন্দের লেখা একটি বই। এটি ইংরেজি ভাষায় ১৮৯৬ সালে নিউ ইয়র্ক থেকে প্রকাশিত হয়। ১৮৯৫ সালের ডিসেম্বর ও ১৮৯৬ সালের জানুয়ারি মাসে নিউ ইয়র্ক সিটির ২২৮ ওয়েস্ট ৩৯তম স্ট্রিটের ভাড়া বাড়িতে বিবেকানন্দ কয়েকটি বক্তৃতা দেন। তার বন্ধু ও সমর্থকরা জোসেফ সোসিয়া গুডউইন নামে এক পেশাদার স্টেনোগ্রাফারকে (ইনি পরে বিবেকানন্দের শিষ্য হয়েছিলেন) নিযুক্ত করেন। গুডউইন কয়েকটি বক্তৃতা রেকর্ড করে রাখেন। এগুলিই ১৮৯৬ সালে কর্মযোগ বইটিতে প্রকাশিত হয়।